钦定古今图书集成/明伦汇编/氏族典/第452卷 > 范霖
## 钦定古今图书集成/明伦汇编/氏族典/第452卷 > 范霖

按《万姓统谱》：“霖字时雨，乐清人。宣德丁未进士，授行
人。出使万里外，土物一无所受，比还，行李萧然。以荐
擢御史，弹劾无所避。时副都御史周铨苛刻贪暴，霖
纠十三道御史，疏铨平日所为不法事，言之朝，驿召
铨诣狱，事未白而铨得心悸，缢以死。十三道或降或
谪，霖坐以首建议系狱，了无悔怼。识者皆以真御史”
称之。